
Sülysáp Város Önkormányzata

Polgármesterétől

2241 Sülysáp, Szent István tér 1.

Telefon, fax: (06-29) 435-001, (06-29) 435-003

NYILVÁNOS
Szám: 85-13/2014
Előterjesztést készítette: Horváth Balázs műszaki és beruházási ügyintéző
Előterjesztés elkészítésének időpontja: 2014. január 22.

Előterjesztést véleményezi: PTÜB 

Döntés módja: nyílt szavazás, egyszerű szótöbbség

Mellékletek: beadvány (ET-hez csatolva)
E L Ő T E R J E S Z T É S

Sülysáp Nagyközség Önkormányzata Képviselő-testületének

2014. január 30-án tartandó munkaterv szerinti ülésére

10. napirendhez

Tárgy: Árpád utca egyirányúsítása iránti lakossági beadvány megtárgyalása
Tisztelt Képviselő-testület!
Árpád utcai lakosok kérelmet terjesztettek elő az utcájuk egyirányúsítására. A kérést azzal indokolták, hogy az út kis szélessége miatt a gyalogosok veszélyben vannak, az autók csak a járdán tudják kikerülni egymást és rendszeresen összetörik a járdalapokat, ráadásul az utcában zajló ipari tevékenység miatt rendszeresen teherautók is közlekednek ott.

A beadványban sorolt panaszokkal kapcsolatosan meg kell jegyezni, hogy a legnagyobb problémát a lakók által a közterületre kiültetett sövénysor okozza az út alsó szakaszán, mivel itt valóban csak igen szűken fér el két autó a sövény mellett. 
A gyalogosok azért lehetnek „veszélyben” mert rendszeresen a közúton közlekednek a járda helyett (ez ebben az utcában is szokásként alakult ki sajnos, csakúgy, mint a Vasút utca Sáp felé eső szakaszán vagy a Szilvafasorban), ráadásul sötétedés után nem is szívesen mennek be a hazafelé tartók az embermagas sövénnyel elkerített járdára. 
Az, hogy az autók a járdán kerülik ki egymást, nem jellemző. A 3 m körüli aszfaltsávról – mint számtalan utcánkban – nyilvánvalóan le kell hajtaniuk, de a padkarész igénybevételével megoldható a manőver, a járdára felhajtani nem kell.
Összességében elmondható, hogy az olyan szakaszokon, ahol a lakók maguk nem állítottak „akadályokat” az utca alkalmas kétirányú forgalom számára.
Tény, hogy az Árpád utcának mind a gépjármű-, mind pedig a gyalogosforgalma relatíve nagy, hiszen gyűjtőútja a peresi résznek és a dűlők forgalmának. A Szent Imre utca közismerten rossz állapota miatt ameddig lehet, a vasút utcán közlekednek a személyautók, majd pedig szívesebben mennek fel itt, mint a Losonczi vagy a Kodály Zoltán utcán, mivel azoknak sajnálatos módon elég szerencsétlenül sikerült a Vasút utcához való csatlakoztatása, így gyakran leér a karosszéria kanyarodáskor. A vasútállomástól közlekedő gyalogosok pedig a legrövidebb utat választják, így az Árpád utcán keresztül közelítik meg az említett településrészt.

Éppen ezen okok miatt (tekintettel arra is, hogy a Deák Ferenc utca is egyirányú, ráadásul a lakók pontosan ugyanolyan irányban szeretnék az Árpád utcát is egyirányúsítani) nem látjuk keresztül vihetőnek az utca egyirányúsítása, amivel vélhetően maguknak az utcában lakóknak a nagyobb része sem ért egyet, hiszen a beadványt csak néhányan írták alá (sajnos beazonosíthatatlanul és cím nélkül).

Mindezek alapján javasolom, hogy az utca jelenlegi forgalmi rendjének fenntartását. (A közvilágítási lámpával kapcsolatos kérelem a Képviselő-testület korábbi döntése alapján Hivatalon belül kerül elbírálásra.)
…/2014. (I. 30.) ÖKT határozati javaslat

Sülysáp Város Önkormányzatának Képviselő-testülete az Árpád utca egyirányúsítását, illetve az erre irányuló beadványt nem tartja megalapozottnak és megvalósíthatónak, ezért a közúti közlekedésről szóló 1988. évi I. törvény 34. § (2) bekezdésével kapott jogkörében úgy határoz, hogy az utca forgalmi rendjét változatlanul hagyja.
Határidő: azonnal
Felelős: polgármester

Sülysáp, 2014. január 22.

Horinka László s.k.

polgármester
Láttam!

Sülysáp, 2014. január 22.

Tóth Krisztina s.k.
jegyző 

